Diari Oficial de la Generalitat Valenciana


Sumari del DOGV 3978, del 11-04-2001 (2001/2988)

Informació pública de l'alternativa tècnica per al desenvolupament de la unitat d'execució número 2 del sector pla parcial 18, promogut per l'Ajuntament de la Vila Joiosa (Alacant).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3978

Data del DOGV
:   11-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2988


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per al desenvolupament de la unitat d'execució número 2 del sector pla parcial 18, promogut per l'Ajuntament de la Vila Joiosa (Alacant). [2001/A2988]
  
Per mitjà d'aquest anunci, es fa públic que l'alcalde, en data 13 de març de 2001, amb el número 648, ha resolt:
  
« Primer
  
1. Sotmetre a informació pública l'alternativa tècnica per al desenrotllament de la unitat d'execució número 2 del sector pla parcial 18, que l'Ajuntament de la Vila Joiosa, per mitjà dels seus tècnics municipals, ha elaborat d'ofici. S'hi fa expressa menció que la documentació tècnica que integra l'alternativa tècnica del programa consisteix en:
  
a) Resguard acreditatiu d'haver sol·licitat la cèdula d'urbanització al director general d'Urbanisme i Ordenació Territorial, per mitjà d'un escrit registrat en el Servei Territorial d'Urbanisme i Ordenació Territorial d'Alacant el 13 de febrer de 2001.
  
b) Proposta de programa.
  
c) Projecte d'urbanització integrat pels següents documents:
  
1. Memòria.
  
2. Quadres de preus.
  
3. Plec de prescripcions tècniques.
  
4. Amidaments i pressupost.
  
5. Plans.
  
6. Estudi de seguretat i salut.
  
Segon
  
Remeteu un avís previ a la publicació de l'anunci d'informació pública, amb el mateix contingut de l'edicte, als que consten en el cadastre com a titulars de drets afectats per l'actuació proposada.
  
Tercer
  
El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els deu primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà als que, per desconéixer-la, presenten pliques prematurament.
  
4. Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
5. L'acte d'obertura de pliques se celebrarà en la següent data hàbil a la conclusió del termini per a presentar-les, en les oficines de la secretaria d'aquest Ajuntament, síties en el carrer Major número 14.
  
6. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
7. L'aprovació municipal del programa d'actuació integrada tindrà caràcter provisional fins a l'aprovació definitiva de la modificació puntual número 1 del Pla General zona industrial per la Comissió Territorial d'Urbanisme d'Alacant, que es tramita simultàniament ...»
  
Contra la present resolució, no s'hi pot interposar cap recurs administratiu ni jurisdiccional. En constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística.